<classify> Akizungumza na gazeti hili Katibu Mkuu wa Chama hicho, Kapteni mstaafu Lucas Nkungu alisema ili kupata timu itakayowalikilisha vizuri, watafanya mashindano madogo mwishoni mwa mwezi huu kwa ajili ya kuchagua timu ya mkoa.Alisema maandalizi ya wanariadha yanaendelea sehemu tofauti ambapo hufanya mazoezi katika maeneo ya Kitunda, Chuo Kikuu cha Dar es Salaam ili kuja kushinda kabla ya kuchaguliwa kushiriki michuano ya taifa.Tunataka mkoa wetu ufanye vizuri hivyo hatuwezi kuchagua timu bila ya kufanya mashindano ambayo ndio yatakayoamua nani mkali, tulipanga yafanyike Aprili 26, kwenye Uwanja wa Taifa, lakini tukaona kuwa kutakuwa na sherehe za muungano na mechi pia, alisema.Alisema kama walivyofanya vizuri Zanzibar kwa kushika nafasi ya tatu, wanataka kupata wachezaji ambao watawezesha kushika nafasi hizo kwa mara nyingine na kutangaza mkoa huo.Nkungu alisema maandalizi yao yanakwenda vizuri na wanategemea kupata kikosi bora kitakachoshiriki kwa upinzani mkali.  <topic>: MICHEZO 